laion/Wikipedia-Exotic huggingface dataset:
זלאטקו זחוביץ'

זלאטקו זחוביץ' (בסלובנית: ‏Zlatko Zahovič‏Ⓘ‏; נולד ב-1 בפברואר 1971) הוא כדורגלן עבר סלובני, וכיום המנהל הספורטיבי של קבוצת מריבור. זחוביץ' נולד בעיר מריבור, שבסלובניה, אשר באותה העת הייתה חלק מיוגוסלביה. הוא החל את הקריירה שלו במחלקת הנוער של קבוצת קובינר מריבור. בשנת 1989, הוא נצפה על ידי הכדורגלן היוגוסלבי הנודע מילקו דורובסקי (אשר באותה העת היה חייל שהוצב בעיר מריבור). זחוביץ', נקנה על ידי מועדון הפאר היוגוסלבי-סרבי פרטיזן בלגרד, שם שיחק בין השנים 1989–1993. במהלך היותו שחקן פרטיזן, הושאל זחוביץ' לקבוצת פרולטר זרניאנין בעונת 1990/1991. בשנת 1993, עבר זחוביץ' לשחק בפורטוגל, כאשר חתם בקבוצת ויטוריה דה גימארייש, שם שיחק עד שנת 1996. פורטו קנתה אותו ב-1996, והוא שיחק בה שלוש שנים, עד שעבר לשחק בשנת 1999, בקבוצה היוונית אולימפיאקוס. אחרי עונה אחת בלבד ביוון, עבר זחוביץ' לשחק בקבוצת הלה ליגה הספרדית ולנסיה. גם בוולנסיה, שיחק עונה אחת בלבד, לפני שעבר לקבוצה האחרונה בקריירה הפורה שלו, בנפיקה ליסבון, בה שיחק בין השנים 2001–2005. בשנת 2001, כאשר היה שחקנה של ולנסיה, הוא הגיע עימה את לגמר ליגת האלופות, בו הפסידה ולנסיה בדו-קרב בעיטות עונשין לאלופת הבונדסליגה באיירן מינכן. זחוביץ', היה אחד משחקניה חסרי המזל של ולנסיה שהחמיצו את בעיטת העונשין שלהם. ליתר דיוק, אוליבר קאן, שוערה של באיירן עצר בצורה מדהימה את הבעיטה המדויקת של זחוביץ'. משחקו הראשון עבור נבחרת סלובניה היה ב-7 בנובמבר 1992, משחק ידידות נגד קפריסין. הוא העפיל יחד עם נבחרתו לטורניר הגמר של יורו 2000 בבלגיה ובהולנד, ובמהלך הטורניר שיחק זחוביץ' בכושר טוב, כאשר כבש 3 מתוך ארבעת שעריה של סלובניה בטורניר. לאחר הטורניר המרשים מבחינתו, הציעה עבורו קבוצת פולהאם מהפרמייר ליג סכום בגובה 18 מיליון פאונד, אך זחוביץ' סירב לעבור לשחק באנגליה וההצעה נדחתה. סלובניה הצליחה גם להעפיל למונדיאל 2002 בקוריאה הדרומית ויפן, אך לזחוביץ' היו מחלוקות רציניות עם מאמן הנבחרת, סרקו קטאנץ, והוא נשלח הביתה מיד לאחר משחקה הראשון של הנבחרת נגד ספרד. קטאנץ התפטר מיד לאחר הטורניר, ובעקבות כך זחוביץ' חזר לשחק בנבחרת. משחקו האחרון בנבחרת היה ב-28 באפריל 2004, נגד שווייץ. סך הכל, זחוביץ' שיחק 80 משחקים בנבחרת סלובניה (שיא לאומי), בהם כבש 35 שערים (גם כן שיא לאומי), ובעקבות נתונים אלו, הוא נחשב לכדורגלן הסלובני המצליח ביותר מאז שהמדינה זכתה בעצמאות ב-1991. בתור שחקן, היה ידוע זחוביץ' כבעייתי, וכמעורר מחלוקות רבות וויכוחים עם מאמניו, כמו שקרה לו במהלך מונדיאל 2002 עם מאמנו קטאנץ. כאשר הגיע לאולימפיאקוס, הצליח להסתכסך עם הנהלת המועדון, דבר שגרם לעזיבתו לאחר עונה אחת בלבד את הקבוצה. גם עם מאמנו בוולנסיה, הקטור קופר, לאחר שטען שלא קיבל מספיק דקות משחק. כמו כן, אופיו הבעייתי של זחוביץ' התבטא גם בכך שהכריז על פרישתו באמצע עונת הכדורגל של 2004/2005, בעודו משחק בבנפיקה ליסבון ופרש מיידית ולא בסיום העונה, כנהוג. זלאטקו הוא אביו של לוקה זחוביץ'. זלאטקו זחוביץ', באתר Transfermarkt זלאטקו זחוביץ', באתר Fussballdaten.de (בגרמנית) זלאטקו זחוביץ', באתר WorldFootball.net זלאטקו זחוביץ', באתר National Football Teams זלאטקו זחוביץ', באתר FootballDatabase.eu פרופיל המאמן, באתר Transfermarkt פרופיל השחקן באתר footballzz.com
פרס הסביבה לתקשורת

פרס הסביבה לתקשורת (באנגלית: Environmental Media Awards) מוענק מאז שנת 1991 על ידי "אגודת הסביבה בתקשורת (אנ')" לפרק הטלוויזיה (או הסרט) בעל המסר הסביבתי הטוב ביותר. אגודת הסביבה בתקשורת (EMA) הוא ארגון אמריקאי ללא מטרת רווח שהוקם בשנת 1989 המאמין ש"דרך הטלוויזיה, הקולנוע והמוזיקה, לעולם הבידור יש את הכוח להשפיע על המודעות של מיליוני אנשים בכל הנוגע לאיכות הסביבה". אתר האינטרנט הרשמי של פרס הסביבה לתקשורת פרס הסביבה לתקשורת, במסד הנתונים הקולנועיים IMDb (באנגלית) ערך זה הוא קצרמר בנושא איכות הסביבה. אתם מוזמנים לתרום לוויקיפדיה ולהרחיב אותו.
דן ביטון (קצין)

דן ביטון (נולד ב-19 בדצמבר 1960) הוא אלוף במילואים בצה"ל, בתפקידו האחרון שירת כראש אגף הטכנולוגיה והלוגיסטיקה בשנים 2007–2012. קודם לכן שירת בין היתר כמפקד חטיבה 7, כראש חטיבת תורה והדרכה באמ"ץ, כמפקד עוצבת סיני וכמפקד עוצבת אתגר. ביטון נולד בכפר סבא, השני מבין שלושה אחים ואחות. למד בבית הספר הדתי "בר-אילן", אף על פי שהמשפחה לא הייתה דתית. במלחמת ששת הימים בהיותו בכיתה א' נהרגו במלחמה שני אחיה של המחנכת שלו, ובמלחמת יום הכיפורים נהרגו שני דודיו ברמת הגולן, שני אירועים שעיצבו לדבריו את מהלך חייו. מות דודו, ששירת בשריון, השפיע עליו להתגייס לשריון. ביטון התגייס לצה"ל בפברואר 1979 לחיל השריון. עבר ביטון הכשרה כלוחם וקורס מפקדי טנקים. בהמשך השלים קורס קצינים ושימש כמפקד מחלקה. בהיותו קמב"ץ גדוד שריון שמפקדו היה אריה וייסמן בחטיבה 460, פרצה מלחמת לבנון הראשונה. את טבילת האש שלו במלחמה עבר בקרב עין זחלתא. בהמשך שירת כמפקד פלוגה בעוצבת כפיר, קצין אג"ם של עוצבת בני אור, מפקד גדוד 53 (גדוד "סופה") בחטיבה 188, קצין אג"ם של עוצבת געש ומדריך בקורס מפקדי פלוגות, מפקד חטיבה 670 ("מרכבות הברזל") ומפקד חטיבה 7. בהמשך מונה למפקד עוצבת אתגר ומדריך בקורס מפקדי גדודים, באפריל 2002 בסמוך למבצע חומת מגן מונה למפקד המרכז הלאומי לאימונים ביבשה (מל"י) במקביל לפיקוד על עוצבת סיני במשך כ-3.5 שנים. ב-2005 מונה לראש חטיבת תורה והדרכה (חטיבת תוה"ד) באמ"ץ. בשנת 2007 הועלה לדרגת אלוף ומונה לראש אגף הטכנולוגיה והלוגיסטיקה (אט"ל). בתפקיד ראש אט"ל פעל ליישם את לקחי מלחמת לבנון השנייה בימ"חים ובציוד הפרט של החיילים. במרץ 2012 סיים את תפקידו ויצא לחופשה לקראת פרישה מצה"ל. בינואר 2013 השתחרר מצה"ל. מספטמבר 2013 עד ספטמבר 2022 ביטון שימש דירקטור חיצוני בחברת עשות אשקלון. כמו כן, הוא משמש כדירקטור בחברת "נ.ג.ש. ייעוץ וניהול מערכתי 2013 בע"מ" של בנו, ניב. בספטמבר 2016 העיד ביטון לטובת החייל אלאור אזריה שירה במחבל פצוע, והצדיק את הירי. בשנת 2020 הצטרף לתנועת "הביטחוניסטים", שקראה לסיפוח יהודה ושומרון. בעל תואר ראשון בהיסטוריה מאוניברסיטת תל אביב ותואר שני במדעי המדינה מאוניברסיטת חיפה. הוא בוגר המכללה לביטחון לאומי (1995) והמכללה הבין-זרועית לפיקוד ולמטה (1986) וקורס דירקטורים של אוניברסיטת תל אביב. ביטון נשוי ומתגורר בראש העין. מדיה וקבצים בנושא דן ביטון בוויקישיתוף דן ביטון באתר אגף הטכנולוגיה והלוגיסטיקה טקס חילופי ראש אט"ל אתר יוטיוב "אתגרי הלוגיסטיקה במלחמה" הרצאתו של דן ביטון ב-INSS, ‏12 במאי 2010 ישי פרידמן, מקור ראשון, האלוף שמגן על אלאור אזריה: 'רוצח? לא מציאותי', באתר nrg‏, 30 ביוני 2016 מלחמת לבנון הראשונה והשנייה דן ביטון חלק 1 מתוך 3, ראיון בערוץ "אורי מילשטיין", באתר יוטיוב (אורך: כחצי שעה), 22 בדצמבר 2021 דן ביטון חלק 2 מתוך 3, ראיון בערוץ "אורי מילשטיין", באתר יוטיוב (אורך: 40 דקות), 29 בדצמבר 2021 דן ביטון חלק 3 מתוך 3, ראיון בערוץ "אורי מילשטיין", באתר יוטיוב (אורך: כחצי שעה), 4 בינואר 2022 אתר הבורסה דיווח על סיום הכהונה, באתר הבורסה לניירות ערך בתל אביב, מיום 13 בספטמבר 2022 ניר דבורי, ‏הקצינים הבכירים שיעידו לטובת אלאור אזריה, באתר ‏מאקו‏, 18 באוגוסט 2016 מי אנחנו, באתר הביטחוניסטים
אלכס אקר

אלכס אקר (באנגלית: Alex Acker) (נולד ב-21 בינואר 1983 קומפטון, קליפורניה) הוא כדורסלן עבר אמריקאי, אשר שיחק בעמדת הקלע. גובהו 1.96 מטר. אקר למד באוניברסיטת פפרדיין ונבחר בדראפט ה-NBA‏ 2005 על ידי הדטרויט פיסטונס בבחירה ה-60 והאחרונה. בעונתו הראשונה שותף ב-5 משחקים וב-35 דקות בלבד בטרם נשלח לליגת הפיתוח של ה-NBA. אקר שיחק בעונת 2006/07 ביוון בקבוצת אולימפיאקוס. בתחילת העונה היו ביצועיו מבטיחים, אך הדרדרו עם התקדמות העונה ובסופה שוחרר השחקן, ולאחר ביטול ומשא ומתן מחודש נרשם בקבוצת הכדורסל ברצלונה בליגת ה-ACB. בשנת 2008 חתם אקר על חוזה לשנתיים עם קבוצתו הקודמת, דטרויט פיסטונס, אך שיחק רק שבעה משחקים, בטרם הועבר לקבוצת לוס אנג'לס קליפרס, בה שיחק דקות ספורות מדי משחק עד תום העונה. בתום עונת 2008/09 עבר אקר לשחק בקבוצת אולימפיה מילאנו שבאיטליה, ובספטמבר 2010 חתם בקבוצת לה מאן הצרפתית, איתה שיחק גם במסגרת היורוקאפ. בעונת 2012/13 הצטרף לפרוקום גדיניה. בנובמבר 2019 הודיע באופן רשמי על פרישתו ממשחק. מדיה וקבצים בנושא אלכס אקר בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN פרופיל, באתר ליגת העל הספרדית בכדורסל (בספרדית) אהרל'ה ויסברג, אלכס אקר שוחרר מאולימפיאקוס, באתר ynet, 4 ביולי 2007 ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.
קושטיניה

פרנסישקו ז'וזה רודריגש דה קושטה ג'וניור (פורטוגזית: Francisco José Rodrigues da Costa Júnior; נולד ב-1 בדצמבר 1974 בליסבון) הוא כדורגלן עבר פורטוגלי ששיחק בעמדת הקשר ההגנתי, וכיום מאמן כדורגל. אחרי שנים ששיחק בליגות הנמוכות בפורטוגל, קושטיניה הובא לתשומת לבו של המועדון הצרפתי מונקו, כאשר שיחק בקבוצת נסיונל, אז בליגה השנייה. אחרי עונה ראשונה בינונית בצרפת, הפך קושטיניה להיות שחקן הרכב קבוע, כאשר תרם שער אחד למועדון במהלך 28 המשחקים בהם שותף במסגרת ליגת העל הצרפתית בעונת 1999/2000. רק כאשר היה כמעט בן 27, קושטיניה ערך את הופעת הבכורה שלו בליגת העל הפורטוגלית, אחרי שחתם בקבוצת פורטו בעונת 2001/2002. הוא היה חלק בלתי נפרד מחוליית הקישור של הקבוצה, כאשר פורטו זכתה פעמיים ברצף באליפות פורטוגל. אחד מרגעי השיא של קושטיניה הגיע ב-9 במרץ 2004, כאשר כבש שער נגד מנצ'סטר יונייטד, במשחק חוץ במסגרת הסיבוב הראשון של שלב הנוק-אאוט בליגת האלופות, בעונת 2003/2004, שער שהעלה את פורטו שלב על חשבונה של מנצ'סטר. בסיום העונה, פורטו אף זכתה בליגת האלופות, לאחר שגברה בגמר 0–3 על קבוצתו הקודמת של קושטיניה, מונקו. לאחר 10 מחזורים בעונת 2004/2005, קושטיניה הועבר למועדון הרוסי דינמו מוסקבה, יחד עם חבריו לפורטו מאניש, גיורקאס סייטרידיס ודרליי. לאחר שלא הצליח להתאקלם ברוסיה, הוא חתם במועדון הספרדי אתלטיקו מדריד, בו שיחק בעונת 2006/2007. אתלטיקו מדריד שחררה את קושטיניה באוגוסט 2007. הוא חתם באטלנטה, אך כמעט ולא זוכה לדקות משחק. קושטיניה ערך את הופעת הבכורה שלו בנבחרת פורטוגל ב-14 באוגוסט 1998, במשחק מוקדמות יורו 2000, בו ניצחה פורטוגל 0–1 בבית את נבחרת סלובקיה. משם העפילה פורטוגל לטורניר הגמר של היורו, בו כבש קושטיניה שער ניצחון בתוספת הזמן, נגד נבחרת רומניה, וקבע את תוצאת המשחק 0–1. קושטיניה שיחק גם בטורנירי הגמר של יורו 2004 ומונדיאל 2006. הוא סיים את הקריירה הבינלאומית שלו לאחר 53 משחקים עבור פורטוגל, בהם כבש שני שערים. הוא החליט לפרוש מהנבחרת, לאחר שנקרא לעיתים נדירות לסגל פורטוגל במהלך מוקדמות יורו 2008. בשנת 2013 אימן את הקבוצות ביירה מאר ופאסוס די פריירה. מדיה וקבצים בנושא קושטיניה בוויקישיתוף קושטיניה, באתר Transfermarkt קושטיניה, באתר Fussballdaten.de (בגרמנית) קושטיניה, באתר Soccerway קושטיניה, באתר BDFutbol קושטיניה, באתר WorldFootball.net קושטיניה, באתר National Football Teams קושטיניה, באתר FootballDatabase.eu פרופיל המאמן, באתר Transfermarkt סטטיסטיקת קריירה
וולסול (כדורגל)

מועדון הכדורגל וולסול (באנגלית: Walsall Football Club) הוא מועדון כדורגל אנגלי מהעיר וולסול שבמחוז וסט מידלנדס. נכון לעונת 2020/2021 המועדון משחק בליגת הפוטבול ליג השנייה (הרביעית בחשיבותה באנגליה). המועדון הוקם ב-1888 ומשחק באצטדיון בסקוט, אליו עבר המועדון ב-1990. המשחק הראשון בתולדות המועדון היה מול היריבים המקומיים אסטון וילה, והסתיים בהפסד 0 - 4. מספר שיא של צופים: 25,453 במשחק מול ניוקאסל יונייטד (29 באוגוסט 1961) מספר שיא של צופים במשחק בית: 11,049 במשחק מול רותרהאם יונייטד במסגרת הליגה הראשונה (9 במאי 2004) ניצחון הליגה הגבוה ביותר: 10 - 0 על דארוון במסגרת הליגה השנייה (4 במרץ 1899) הפסד הליגה הגבוה ביותר: 0 - 12 לסמול הית' במסגרת הליגה השנייה (17 בדצמבר 1892) ניצחון הגביע הגבוה ביותר: 7 - 0 בחוץ על מקלספילד טאון במסגרת הסיבוב השני של גביע ה-FA‏ (6 בדצמבר 1997) מספר ההופעות הגבוה ביותר בנבחרת לאומית: קלייטון אינס עם 63 הופעות בנבחרת טרינידד וטובגו מספר משחקי הליגה הגבוה ביותר: קולין האריסון עם 467 (1964–1982) מלך השערים בליגה: קולין טיילור (שלוש תקופות בין 1958 ל-1973) וטוני ריצ'רדס (1954–1963) עם 184 שערים מלך שערי הליגה בעונה אחת: גילברט אלסופ עם 40 שערים בליגה השלישית הדרומית (1933/1934 ו-1934/1935) סכום שיא עבור העברה מהמועדון: מיליון לירות שטרלינג מקובנטרי סיטי תמורת סקוט דאן (ינואר 2008) סכום שיא עבור העברה אל המועדון: 175,000 לירות שטרלינג לברמינגהאם סיטי תמורת אלן באקלי מדיה וקבצים בנושא וולסול בוויקישיתוף אתר האינטרנט הרשמי של וולסול (באנגלית) וולסול, ברשת החברתית פייסבוק וולסול, ברשת החברתית אקס (טוויטר) וולסול, ברשת החברתית אינסטגרם וולסול, סרטונים בערוץ היוטיוב פרופיל, באתר Transfermarkt פרופיל, באתר FootballDatabase.eu ערך זה הוא קצרמר בנושא כדורגל אנגלי ובנושא מועדוני כדורגל. אתם מוזמנים לתרום לוויקיפדיה ולהרחיב אותו.
קנזס סיטי

קנזס סיטי (באנגלית: Kansas City) היא עיר במדינת מיזורי, השוכנת במפגש הנהרות קנזס ומיזורי בארצות הברית, ובגבול המדינות קנזס ומיזורי. לצידה שוכנות קנזס סיטי של מדינת קנזס, ועשרות ערים נוספות. העיר היא ליבה של המטרופולין של קנזס סיטי, הכוללת מלבדה גם כמה עשרות ערי לוויין ונחשבת למטרופולין ה-29 בגודלה בארצות הברית, עם אוכלוסייה של 2,035,334 תושבים בשנת 2010. התגוררו בה 459,787 תושבים, ושטחה הוא 823 קמ"ר. מבחינה תרבותית, העיר ידועה בתרומתה לקידום הסגנונות המוזיקליים ג'אז ובלוז, וכן בסגנון בישול הבשר והברבקיו המייחד את מטבחה. לאחר רכישת לואיזיאנה שהתרחשה בשנת 1803, משלחת לואיס וקלארק עברה באזור, ואנשיה ציינו כי זהו מקום טוב לבנות בו מבצר. בשנת 1831 קבוצת מתיישבים מורמונים התיישבה באזור, אך עזבה לאחר כשנתיים. העיר נוסדה בשם "Town of Kansas" בשנת 1838, והתאגדה כעיר באופן רשמי ב-28 במרץ 1853. בשל מיקומה האסטרטגי בין הנהרות ולצד קנזס סיטי שבמדינת קנזס, התקיימו בה מספר קרבות חשובים במהלך מלחמת האזרחים האמריקנית, בהם קרב ווסטפורט ב-1864. לאחר מלחמת האזרחים, קנזס סיטי צמחה בקצב מהיר, ובשנת 1900 היא נהפכה לעיר ה-22 בגודלה בארץ. בשנת 1950 אפרו-אמריקאים היוו כ-12% מאוכלוסיית העיר, דבר שהתבטא כ-18 שנה מאוחר יותר, עם מהומות נרחבות לאחר הירצחו של מרטין לותר קינג. בשנת 1972 הוקם נמל התעופה הבין-לאומי של קנזס סיטי. בעקבות האירועים האלימים שהתרחשו בעיר, דונלד טראמפ החליט על תחילת מבצע לג'נד בקיץ 2020. במועצת העיר חברים 12 נציגים הנבחרים במחוזות בחירה. הבחירות נערכות אחת ל-4 שנים. הבחירות האחרונות התקיימו בשנת 2019. נכון לשנת 2015, גרים בעיר כ-475,000 תושבים. נכון לשנת 2010: לבנים- 59.2% אפרו-אמריקאים- 29.9% היספנים- 10% אחרים- 4.7% שניים ויותר גזעים- 3.2% אסייתים- 2.5% אינדיאנים- 0.5% לא מזוהים- 50.3% נצרות קתולית- 12.82% בפטיזם- 13.18% מתודיזם- 5.87% פנטקוסטליזם- 2.6% מורמונים- 2.48% לותרניזם- 2.3% זרמים נוצריים אחרים- 7.15% ישראל רמלה, ישראל (מ־1998) טנזניה ארושה, טנזניה סיירה לאון פריטאון, סיירה לאון מקסיקו גוודלחרה, מקסיקו גרמניה הנובר, גרמניה טאיוואן טאינאן, טאיוואן אתר האינטרנט הרשמי של קנזס סיטי קנזס סיטי, ברשת החברתית אקס (טוויטר) אתר התיירות הרשמי של העיר (באנגלית) קנזס סיטי, באתר אנציקלופדיה בריטניקה (באנגלית) קנזס סיטי (מיזורי), דף שער בספרייה הלאומית
גאווין קרופורד

גאווין קרופורד (אנגלית: Gavin Crawford;‏ 1867[דרושה הבהרה] – מרץ 1955) היה כדורגלן סקוטי. קרופורד נולד בעיר קילמרנוק, והחל את דרכו ככדורגלן במועדוני נוער מקומיים, וב-1890 עזב את פיירפילד ריינג'רס ועבר לשפילד יונייטד מליגת מידלנד. לאחר עונה אחת בשפילד הוא עבר ללונדון והצטרף לוולוויץ' ארסנל, והפך לשחקן המקצוען הראשון במועדון. הוא היה שחקן הרכב קבוע כבר בתחילת דרכו, ושיחק בארסנל בזמן ההצטרפות לפוטבול ליג ב-1893; ב-11 בספטמבר הבקיע קרופורד במשחקו הראשון בליגה השנייה מול וולסול טאון סוויטס. בתחילת דרכו בארסנל הוא שיחק בעמדת הקיצוני הימני, אך מאוחר יותר עבר לחוליית הקישור ושיחק כקשר ימני. הוא שיחק בהרכב של ארסנל במשך ארבע עונות, וקיבל את סרט הקפטן לאחר מותו של ג'ו פאוול ב-1896. אולם, בעונת 1897/1898 הוא נפצע ואיבד את מקומו בהרכב. הוא השתתף ב-138 משחקים במדי ארסנל, והבקיע בהם 18 שערים. בתקופה שלפני ההצטרפות לליגה הוא השתתף ב-83 משחקים. קרופורד הוא אחד מחברי הסגל הראשון של ארסנל שהאריכו ימים, ביחד עם ביל ג'וליאן וג'ק מקבין. שלושת השחקנים חזרו לשתף פעולה במשחק מול צ'לסי ב-20 במרץ 1948, בתקופה שבה ארסנל היה אחד המועדונים המובילים בליגה. משחק זה אף תועד בספר The Official Illustrated History of Arsenal. לאחר שאיבד את מקומו במאנור גראונד הוא עבר למילוול ב-1898, ומאוחר יותר שיחק בקווינס פארק ריינג'רס. בריינג'רס הוא היה חלק מרביעיית שחקני עבר של ארסנל שכללה את אדם הייווד, אלכס מק'קונל וויליאם וייט. לאחר שפרש מכדורגל הוא עבד כאחראי תחזוקה בצ'רלטון אתלטיק עד שלהי שנות ה-40. מרטין טיילר ופיל סואר, The Official Illustrated History of Arsenal (עמוד 27), המלין, 2005 (ISBN 0-600613-44-5) ג'ף האריס וטוני הוג, Arsenal Who's Who,‏ Independent UK Sports,‏ 1995 (ISBN 1-899429-03-4)
גיילן רוס

גיילן רוס (באנגלית: Gaylen Ross; נולדה ב-15 באוגוסט 1950) היא שחקנית טלוויזיה וקולנוע, סופרת, במאית ומפיקה אמריקאית יהודייה. רוס נולדה כגייל סו רוזנבלום (Gail Sue Rosenblum) באינדיאנפוליס שבאינדיאנה. היא יהודייה, וקיבלה חינוך יהודי מסורתי. בשנים 1975 עד 1978 הייתה עורכת שותפה של כתב העת הניו יורקי לשירה "אנטיאוס" (Antaeus). כשחקנית היא זכורה בעיקר בזכות הופעתה בסרטי האימה של ג'ורג' רומרו: "שחר המתים" ו-"Creepshow". כמפיקה ובמאית יצרה, בין השאר, את הסרטים הדוקומטריים זוכי הפרסים: "האזן לליבה: החיים והמוזיקה של לורי ביצ'מן" (Laurie Beechman), ביוגרפיה של האמנית; "לא רק לאס וגאס", על תעשיית ההימורים בארצות הברית; "לרוסיה בשביל אהבה" על העסקים של הזמנת כלות באמצעות האינטרנט. הסרט, זוכה פרס אמי: "כספי הדמים: שווייץ והזהב הנאצי", על הבנקים השווייצריים והשואה. סרטה "להרוג את קסטנר" (2008), עוסק בפעילותו של ישראל קסטנר בתקופת השואה, וב"פרשת קסטנר" בישראל של שנות החמישים: משפט הדיבה, והרצח. מדיה וקבצים בנושא גיילן רוס בוויקישיתוף גיילן רוס, במסד הנתונים הקולנועיים IMDb (באנגלית) גיילן רוס, באתר AllMovie (באנגלית) גיילן רוס, במסד הנתונים הקולנועיים KinoPoisk (ברוסית) GR Films האתר של גיילן רוס ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
דריוש לברינוביץ'

דריוש לברינוביץ' (בליטאית: Darjuš Lavrinovič; נולד ב-11 בנובמבר 1979 בווילנה שבברית המועצות) הוא כדורסלן ליטאי המשחק בעמדת הסנטר בקבוצת פנרבחצ'ה אולקר ובנבחרת ליטא. גובהו 2.12 מטר. לברינוביץ' פרח בעונת 2005/06 ביורוליג שם שיחק בקבוצת ז'לגיריס קובנה, באותה עונה השיג את המספר הגבוה ביותר של הריבאונדים בליגה הבלטית ובליגת הכדורסל הראשונה בליטא (9.8 ריבאונדים למשחק בכל מפעל). לדריוש אח תאום, קשישטוף, שגם הוא כדורסלן מקצועי. בשנת 1999 נשלח דריוש יחד עם אחיו לכלא באשמת אונס צעירה, שמאוחר יותר נישאה לו. 1996 - 2003: אליטה אליטיוס 2003 - 2006: ז'לגיריס קובנה 2006 - 2008: אוניקס קאזאן 2008 - 2009: דינמו מוסקבה 2009 - 2010: ריאל מדריד 2010 - 2011: פנרבחצ'ה אולקר 2011 - 2012: צסק"א מוסקבה 2012 - 2013: ז'לגיריס קובנה 2013 - 2014: בודיוולניק קייב 2014 - 2016: פלקנסטרו רג'אנה 2016 - הווה: לייטקאבליס מדיה וקבצים בנושא דריוש לברינוביץ' בוויקישיתוף פרופיל אולימפי, באתר olympedia.org פרופיל, באתר eurobasket פרופיל, באתר פיב"א פרופיל, באתר היורוליג פרופיל, באתר ליגת העל הספרדית בכדורסל (בספרדית) דריוש לברינוביץ באתר היורוליג חנה חן, שוברים את הכלים - ולא משחקים?, מקור ראשון, 7 בינואר 2008 ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.
פדרציית הרוגבי באיטליה

פדרציית הרוגבי באיטליה (באיטלקית: Federazione Italiana Rugby או בקיצור FIR) היא הגוף האחראי על אגודות הרוגבי באיטליה. ב-25 ביולי 1911 הוקם הארגון "Propaganda Committee" במטרה לקדם את ספורט הרוגבי באיטליה. בשנת 1928 הפך גוף זה לפדרציית הרוגבי באיטליה. בשנת 1934 פדרציית הרוגבי באיטליה הקימה, בסיוע עם עוד גופים, את אגודת הרוגבי באירופה (FIRA). בשנת 1987 הצטרפה הפדרציה להנהלת הרוגבי הבינלאומית (IRB) כאשר שתיהן לקחו חלק במונדיאל 1930. אתר האינטרנט הרשמי של פדרציית הרוגבי באיטליה (באיטלקית) פדרציית הרוגבי באיטליה, ברשת החברתית פייסבוק פדרציית הרוגבי באיטליה, ברשת החברתית אקס (טוויטר) פדרציית הרוגבי באיטליה, ברשת החברתית אינסטגרם פדרציית הרוגבי באיטליה, ברשת החברתית טיקטוק פדרציית הרוגבי באיטליה, סרטונים בערוץ היוטיוב
ישו הילד

ישו הילד הוא סוג פולחן נוצרי, הנפוץ בעיקר בנצרות-הקתולית, ומתבסס על קידוש תקופת הילדות של ישו. הנצרות הפרוטסטנטית דוחה בדרך כלל פולחן זה. באופן כללי, הפולחן מתייחס לישו, "הילד הקדוש", עד גיל 12 (אז אבד ונמצא בבית המקדש). הוא מתבטא בעיקר באמנות נוצרית מוקדמת, מן המאה ה-3 או ה-4 ואילך, בצלמיות, ציורים, פסלים ואמצעים אמנותיים אחרים. שני הדימויים הרווחים ביותר בהקשר זה הם תיאור לידת ישו עם אמו, מרים ובעלה יוסף, או כתינוק, עם אמו בלבד, בסוג דימויים הנקראים המדונה והילד. קיימים גם דימויים מתקופות אחרות בסיפור ילדותו (ברית המילה שלו, ביקור שלושת האמגושים, הבריחה למצרים, הצגתו בבית המקדש בהיותו בן 40 יום ושוב בגיל 12, עם ביקורו בבית המקדש). ככל שישו הילד קטן, קיימים מעט דימויים שלו, כי שנות ילדותו כמעט ולא מתוארות בבשורות. מספר בשורות אפוקריפיות מכונות "בשורות ינקות", כי הן מתארות את ישו בתקופה זו, והן מהוות גם מקור לחלק מן הדימויים של ישו-הילד. בין הבשורות שמתארות את ילדותו של ישו, ניתן למנות את בשורת הינקות על פי תומאס מן המאה השנייה, בשורת הינקות הערבית מן המאה השישית, והבשורה על פי מתי-כביכול מן המאות ה-8-9. הביטוי האמנותי של סיפורי הינקות של ישו הגיע לשיא בתקופת הרנסאנס והמשפחה הקדושה הייתה נושא מרכזי בעבודותיו של לאונרדו דה וינצ'י. לעיתים מצויר הילד-ישו עם הציפור חוחית בידו, המסמלת את הקוצים שיחבוש עם צליבתו. פולחן הילד ישו בא לידי ביטוי גם בחגיגות ופסטיבלים עממיים הנערכים במקומות שונים ברחבי העולם לכבודו של ישו הילד (או התינוק) וייצוגו, בין היתר פסטיבל דינאגיאנג באילוילו (בפיליפינים); ה"פאראדורה של הילד" (Paradura del Niño) במדינות שונות באזור הים הקאריבי. ישו הילד מוזכר גם בקוראן המוסלמי בשם עיסא (בערבית: عيسى) ומוזכר כי יכל לדבר מילדותו. מדיה וקבצים בנושא ישו הילד בוויקישיתוף
אולמוס רוברה

אולמוס רוברה (שם מדעי:Ulmus rubra) הוא עץ מסוג אולמוס הגדל בצפון אמריקה. אבקה המופקת מהקליפה הפנימית של העץ משמשת ברפואה הטבעית, בעיקר לבעיות שונות של מערכת העיכול, אך גם לבעיות אחרות כמו במערכת הנשימה וכן לטיפולים חיצוניים. החומרים הפעילים העיקריים הם: מוצילג, טאנינים, פיטוסטרולים, קלציום אוקסלט, בטא-קרוטן, ברזל, מגנזיום, אשלגן, סלניום, ויטמין B1, ויטמין B2, ויטמין B3, ו-ויטמין C. מרכיב בצמח ששמו מוצילג יכול לעכב ספיגת תרופות אחרות, ולכן ממליצים לא לעשות בצמח שימוש בטווח של שעתיים מלקיחת תרופה. מדיה וקבצים בנושא אולמוס רוברה בוויקישיתוף אולמוס רוברה, באתר ITIS (באנגלית) אולמוס רוברה, באתר NCBI (באנגלית) אולמוס רוברה, באתר האנציקלופדיה של החיים (באנגלית) אולמוס רוברה, באתר Tropicos (באנגלית) אולמוס רוברה, באתר GBIF (באנגלית) אולמוס רוברה, באתר The Plant List (באנגלית) אולמוס רוברה, באתר IPNI (באנגלית) אולמוס רוברה, באתר אנציקלופדיה בריטניקה (באנגלית) אולמוס רוברה באתר הרשימה האדומה של IUCN
ארנסט אבה

ארנְסט קארל אבֶּה (בגרמנית: Ernst Karl Abbé;‏ 23 בינואר 1840 - 14 בינואר 1905) היה פיזיקאי גרמני, מחדש וממציא בתחום האופטיקה. העניק לעיצוב המיקרוסקופ ביסוס מתמטי, שאיפשר שיפור משמעותי באיכותו. אבה נולד בסקסה-ויימאר-אייזנך שבגרמניה, למשפחה דלת אמצעים. כישרונו המדעי ניכר בגיל צעיר ולכן, על אף הקשיים הכלכליים, נשלח ללמוד באוניברסיטאות יינה וגטינגן. בשנת 1861 קיבל תואר דוקטור בגטינגן. לאחר מכן, למשך תקופה קצרה עבד במצפה הכוכבים בעיר ובשנת 1863 התמנה למרצה באוניברסיטת יינה. ב-1870 התמנה לפרופסור לפיזיקה ומתמטיקה. בין השנים 1877 ל-1900 היה מנהל השרות האסטרונומי והמטאורולוגי ביינה. ב-1886 החל בשיתוף פעולה עם קרל צייס, יצרן עדשות אופטיות וציוד אופטי. בשנת 1889, לאחר מותו של צייס, הפך לבעלים של חברת צייס. הידע הנרחב של אבה באופטיקה תאורטית יצר את הבסיס למיקרוסקופיה בימינו. אבה המציא מכשיר אופטי למדידת גורם שבירת הקרניים (מקדם שבירה) של חומר מסוים, במצבי צבירה שונים. בנוסף, נקרא על שמו מספר אבה - אבה גילה את התלות בין מקדם השבירה לבין אורך הגל של הקרן העוברת בתווך, הוא מדד לנפיצה של אור בחומר. תגליתו המפורסמת ביותר היא התנאי הסינוס (Abbe sine condition). תנאי זה הוא הכרחי עבור עדשות או כל מערכת אופטית אחרת, לכך שתתקבל תמונה חדה בעלת רזולוציה אופטית גבוהה. הצורה המתמטית של התנאי היא: sin ⁡ ( v ) sin ⁡ ( V ) = sin ⁡ ( u ) sin ⁡ ( U ) {\displaystyle {\frac {\sin(v)}{\sin(V)}}={\frac {\sin(u)}{\sin(U)}}} כאשר   u {\displaystyle \ u} ,   U {\displaystyle \ U} הם זוויות עזיבת האובייקט של שתי קרניים ו-   v {\displaystyle \ v} ,   V {\displaystyle \ V} הם הזויות המגיעות למישור הדמות. תגלית מפורסמת אחרת היא גבול אבה. תנאי זה הוא התנאי לגבול הרזולוציה הניתן על ידי מערכת אופטית וניתן על ידי: Abbe   limit = λ 2 ⋅ NA {\displaystyle {\textrm {Abbe}}\ {\textrm {limit}}={\frac {\lambda }{2\cdot {\textrm {NA}}}}} כאשר λ {\displaystyle \lambda } הוא אורך הגל, ו-NA הוא מפתח המערכת (numerical aperture). גבול זה ניתן לעקיפה על ידי שיטות מיוחדות של סופררזולוציה, שיטות אלו משתמשות בעקרונות אופטיים כך שייתכן לראות פרטים הקטנים מגבול זה. בשנת 1886 המציא את העדשה אפוכרומטית - עדשה המתקנת את עיוות (אברציה כרומטית) הצבע בעדשות (העיוות הראשון וגם את השני). בשנת 1872 המציא מערך עדשות כך שירכזו את האור במיקרוסקופ על גבי הדגימה. אמיל פוירשטיין, יהודים מפורסמים במדע, 1956. עמ' 30–38. מדיה וקבצים בנושא ארנסט אבה בוויקישיתוף ארנסט אבה, באתר פרויקט הגנאלוגיה במתמטיקה ארנסט אבה, באתר MacTutor (באנגלית) ארנסט אבה, באתר אנציקלופדיה בריטניקה (באנגלית) Biography of Ernst Abbe קורות חיים של ארנסט אבה, באתר של חברת צייס כתבי ארנסט אבה בפרויקט גוטנברג (באנגלית) ארנסט אבה, באתר "Find a Grave" (באנגלית)
מגזין טיים לילדים

מגזין טיים לילדים (באנגלית: Time For Kids או בקיצור TFK) הוא מגזין שיוצא לאור בידי הטיים מגזין אשר מופץ בעיקר לילדים. המגזין מדווח מעט מהמתרחש בארצות הברית, "קריקטורת השבוע" ועוד טורים קבועים ומאמרים שונים הקשורים בתרבות פופולרית שעשויה לעניין קוראים אמריקאים צעירים יותר. המגזין מופץ כל שבוע במהדורה בת שמונה עמודים בעיקר בכיתות בית הספר, באירועים מיוחדים מפורסמים גם מהדורות נוספות נוסף על למגזין הקבוע (בכל שנה לקראת סוף שנת הלימודים בארצות הברית מתפרסם פרק המוקדש במיוחד לנושא איכות הסביבה). נוסף על כך, מפעיל המגזין אתר אינטרנט שמפרסם חדשות יומיומיות ומפעיל את התוכנית "ילדים כתבים של TFK". משחק הטריוויה שפורסם על ידי המגזין, "Don't Quote Me" ("אל תצטט אותי"), זכה במספר פרסים והפך פופולרי ביותר. אתר האינטרנט הרשמי של מגזין טיים לילדים מגזין טיים לילדים, ברשת החברתית אקס (טוויטר) אתר החידון "אל תצטט אותי"